ອາຟຣິກາໃຕ້ ຈະໄດ້ຮັບ ຢາວັກຊີນ COVID-19 41 ລ້ານໂດສ
ທ່ານປະທານາທິບໍດີບໍ່ໄດ້ເວົ້າຢ່າງແນ່ນອນວ່າ ຢາວັກຊີນດັ່ງກ່າວນັ້ນຈະຖືກສົ່ງໄປຮອດ ອາຟຣິກາໃຕ້ ຍາມໃດ, ເຊິ່ງເປັນປະເທດ ທີ່ຖືກກະທົບໜັກສຸດໂດຍໄວຣັສໂຄໂຣນາໃນທະວີບ ອາຟຣິກາ. 
ປະທານາທິບໍດີ ອາຟຣິກາໃຕ້ ທ່ານ ຊີຣິລ ຣາມາໂຟຊາ ໄດ້ກ່າວວ່າການສັກຢາວັກຊີນກັນໄວຣັສ ໂຄໂຣນາຂະໜາດໃຫຍ່ຈະເລີ່ມຂຶ້ນໃນເດືອນໜ້າ ທ່ານຍັງໄດ້ປະກາດການຫ້າມເພີ່ມເຕີມໃນຕອນແລງວັນອັງຄານທີ່ຜ່ານມາສຳ ລັບວັນພັກບຸນອີສເຕີ ນັກຂ່າວວີໂອເອ ອານິຕາ ພາວແວລ ມີລາຍ ງານຈາກ ນະຄອນຫຼວງ ໂຈແຮນເນັສເບີ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ອາຟຣິກາໃຕ້ ຄາດວ່າຈະສະຫຼຸບການເຈລະຈາພາຍໃນບໍ່ເທົ່າໃດອາທິດຂ້າງໜ້ານີ້ ເພື່ອຊື້ຢາວັກຊີນ COVID-19 ຫຼາຍກວ່າ 50 ລ້ານໂດສ, ອີງຕາມການກ່າວຂອງປະທານາທິບໍດີ ຊີຣິລ ຣາມາໂຟຊາ ນອກຈາກຢາວັກຊີນທີ່ສັກຄັ້ງດຽວຂອງບໍລິສັດ Johnson & Johnson 31 ລ້ານໂດສແລ້ວ, ໃນຕອນແລງຂອງວັນອັງຄານທີ່ຜ່ານມາທ່ານ ຣາມາໂຟຊາ ໄດ້ກ່າວວ່າເຂົາເຈົ້າໄດ້ຢູ່ໃນເຈລະຈາຂັ້ນສຸດທ້າຍສຳລັບຢາວັກຊີນທີ່ສັກສອງຄັ້ງຂອງບໍລິສັດ Pfizer 20 ລ້ານໂດສ ທ່ານປະທານາທິບໍດີບໍ່ໄດ້ເວົ້າຢ່າງແນ່ນອນວ່າ ຢາວັກຊີນດັ່ງກ່າວນັ້ນຈະຖືກສົ່ງໄປຮອດ ອາຟຣິກາໃຕ້ ຍາມໃດ, ເຊິ່ງເປັນປະເທດ ທີ່ຖືກກະທົບໜັກສຸດໂດຍໄວຣັສໂຄໂຣນາໃນທະວີບ ອາຟຣິກາ ແຕ່ທ່ານໄດ້ກ່າວວ່າ ການສັກຢາຂັ້ນຕໍ່ໄປຈະເລີ່ມຂຶ້ນໃນເດືອນພຶດສະພາ ໃນລະຫວ່າງການກ່າວຄຳປາໄສຕໍ່ປະເທດຊາດໃນຕອນແລງຂອງວັນອັງຄານນັ້ນ, ທ່ານ ຣາມາໂຟຊາ ໄດ້ກ່າວວ່າຢາວັກຊີນເພີ່ມເຕີມຈາກ ຈີນ ແລະ ຣັດເຊຍ ອາດກຳລັງຖືກສົ່ງມາເຊັ່ນກັນ ທ່ານ ຊີຣິລ ຣາມາໂຟຊາ ໄດ້ກ່າວວ່າ “ພວກເຮົາຍັງຢູ່ໃນການເຈລະຈາຫຼາຍຂັ້ນຕອນກັບບັນດາຜູ້ຜະລິດຢາວັກຊີນອື່ນໆຄື Sinovac ແລະ ສປຸດນິກ 5 ບາງບໍລິສັດຜູ້ຜະລິດດັ່ງກ່າວນີ້ແມ່ນຢູ່ໃນຂັ້ນຕອນສຸດທ້າຍຂອງຂະບວນການອະນຸມັດ ສຳລັບການນຳໃຊ້ຢາວັກຊີນຂອງເຂົາເຈົ້າໃນ ອາຟຣິກາໃຕ້ ນອກຈາກວັກຊີນທີ່ພວກເຮົາຈະໄດ້ຮັບໂດຍກົງຜ່ານການຕົກລົງຕ່າງໆຂອງພວກເຮົາກັບບັນ ດາຜູ້ຜະລິດຢາແລ້ວ, ພວກເຮົາຍັງຈະໄດ້ຮັບຢາວັກຊີນຫຼາຍໂດສຜ່ານໂຄງ ການສະຫະພາບ ອາຟຣິກາ ທີ່ພວກເຮົາໄດ້ສ້າງຕັ້ງຂຶ້ນເວລາທີ່ພວກເຮົາໄດ້ເປັນປະທານຂອງສະຫະພາບອາຟຣິ ກາ ” ນັບຕັ້ງແຕ່ໂຣກລະບາດໄດ້ເລີ່ມຂຶ້ນ, ອາຟຣິກາໃຕ້ມີຜູ້ຕິດເຊື້ອ ນຶ່ງລ້ານຫ້າແສນຄົນ ແລະ ເສຍຊີວິດຫຼາຍກວ່າ 52,000 ຄົນຍ້ອນ COVID-19 ເຖິງແມ່ນຈະມີຄວາມຢ້ານກົວ ກ່ຽວກັບ ການຕິດເຊື້ອຄື້ນທີສາມກໍຕາມ, ອາຟຣິກາໃຕ້ ປາກົດວ່າ ຈະມີກໍລະນີໃໝ່ໃນລະດັບທີ່ຄົງທີ່, ປະມານ 1,200 ກໍລະນີຕໍ່ມື້, ໂດຍມີຄົນເຂົ້າໂຮງໝໍ ແລະ ເສຍຊີວິດໜ້ອຍລົງ ແຕ່ຂ່າວດີຂອງທ່ານ ຣາມາໂຟຊາ ໄດ້ມາພ້ອມກັບຂ່າວທີ່ບໍ່ດີ ທ່ານໄດ້ກ່າວວ່າ ວັນພັກອີສເຕີຂອງປີນີ້, ເຊິ່ງແມ່ນຊ່ວງເວລາສຳລັບການເຕົ້າ ໂຮມກັນ ແລະ ສະ ເຫຼີມສະຫຼອງໃນປະເທດທີ່ມີຄົນນັບຖືສາສະໜາຄຣິສຕຽນສ່ວນໃຫຍ່ນັ້ນ, ແມ່ນຈະງ້ວງເຫງົາໜ້ອຍນຶ່ງ ທ່ານ ຊີຣິລ ຣາມາໂຟຊາ ໄດ້ກ່າວວ່າ “ຍ້ອນເຫຼົ້າຈະເຮັດໃຫ້ເກີດການປະພຶດທີ່ບໍ່ໄຕ່ຕອງນັ້ນ, ພວກ ເຮົາຈະກຳນົດຂໍ້ຫ້າມບາງອັນ ໃນວັນອີສເຕີ ທ້າຍອາທິດ, ການຂາຍເຫຼົ້າສຳລັບການບໍລິໂພກຢູ່ນອກສະຖານທີ່ແມ່ນຈະຖືກຫ້າມໃນວັນສຸກ, ເສົາ, ອາທິດ ແລະ ວັນຈັນນີ້ ສຳລັບສີ່ວັນດັ່ງກ່າວເທົ່ານັ້ນ ” ແຕ່ທ່ານ ຣາມາໂຟຊາ ໄດ້ເຕືອນປະຊາຊົນຂອງທ່ານຢ່າງເອົາຈິງເອົາຈັງວ່າວັນພັກທາງສາສະໜາທີ່ຈະມາເຖິງນີ້ສຳລັບຊາວ ຄຣິສຕຽນ, ຢິວ ແລະ ມຸສລິມ ແມ່ນຊ່ວງເວລາສຳລັບຄວາມຫວັງ, ການເກີດໃໝ່ ແລະການເລີ່ມຕົ້ນໃໝ່ແທ້ໆ ແລະໃນຊ່ວງເວລາທີ່ຫຍຸ້ງຍາກຂອງໂຣກລະບາດນັ້ນ, ທ່ານໄດ້ກ່າວເພີ່ມເຕີມວ່າ, ແມ່ນຊ່ວງເວລາສຳລັບການລະມັດລະວັງ